ไทคอนเล็งขายทรัพย์เข้ากอง6พันล้าน
ไทคอน เตรียมขายสินทรัพย์เข้ากองอสังหาฯ TFUND และ TLOGIS รวม 6,000 ล้านบาท
8 มี.ค. 2556

ไทคอน เตรียมขายสินทรัพย์เข้ากองอสังหาฯ TFUND และ TLOGIS รวม 6,000 ล้านบาท 
นายวีรพันธ์ พูลเกษ กรรมการผู้จัดการ บริษัท ไทคอน อินดัส เทรียล คอนเน็คชั่น (TICON) กล่าวว่า ในไตรมาส 34 ปีนี้มีแผนที่จะขายสินทรัพย์เข้ากองทุนอสังหาริมทรัพย์ไทคอน (TFUND) และกองทุนรวมอสังหาริมทรัพย์ทีพาร์ค โลจิสติคส์ (TLOGIS) รวม 6,000 ล้านบาท โดยเป็นคลังสินค้า 4,000 ล้านบาท และโรงงาน 2,000 ล้านบาท 
“อย่างไรก็ตาม มีสินทรัพย์ประมาณ 4,000 ล้านบาท ที่เราอยากจะขายเป็นสิทธิการเช่า (ลีสต์โฮลด์) เนื่องจากที่ดินบริเวณถนนบางนาตราด มีราคาประเมินค่อนข้างสูง ทำให้ไม่เหมาะที่จะขายกรรมสิทธิ์ (ฟรีโฮลด์) เพราะถ้าขายราคาสูงผู้ถือหน่วยจะได้ผลตอบแทนน้อย ในขณะที่ผู้ถือหน่วยเดิมอาจจะไม่สบายใจที่จะลงทุนแบบลีสต์โฮลด์ เพราะฉะนั้นอาจจะพิจารณาตั้งกองทุนขึ้นมาใหม่” นายวีรพันธ์ กล่าว
80% เช่าต่อเนื่อง 
คาดว่า ปลายปี 2557 อัตราการเช่าพื้นที่โรงงานที่อยุธยาจะกลับมาอยู่ในระดับปกติ หรือ ประมาณ 90% จาก 50% ในปัจจุบัน ขณะที่คลังสินค้ามีการเช่าเต็มแล้ว
นายสุทธิพงศ์ พัวพันธ์ประเสริฐ รองกรรมการผู้จัดการ กลุ่มธุรกิจกองทุนอสังหาริมทรัพย์ บริษัทหลักทรัพย์จัดการกองทุนรวม (บลจ.) บัวหลวง ในฐานะผู้จัดการกองทุน